Tettuneḥsab tsekla taqbaylit d tatrart seg wasmi i yebda usnulfu n yidrisen n tsekla s tira. Dagi tira ur telli ara kan d allal n usiskel, neγ n ubeddel n wadeg n uḍris seg timawit γer usebtar (γer tira), maca imyura snulfan-d yis-s iḍrisen, ama d aleqqem ileqqmen ayen yellan deg tsekla timawit, ama d amaynut i d-wwin sγur-sen. Tiwsatin i yettekkin deg tsekla tatrart yella wungal, tullist, amezgun, tamedyzt yuran d tmedyazt yettwanan s wallalen itiknulujiyen.